**Tenk Községi Önkormányzati Képviselő - testületének 46/2015.(VIII.30.) számú határozata:**

Tenk Község Önkormányzat Képviselő- testülete megvitatta a Hovány Kft. által készített gépjármű adás- vételi szerződések, illetőleg a letéti szerződés tervezet elfogadása tárgyában előterjesztett indítványt és a következő határozatot hozta:

1. Tenk Község Önkormányzat Képviselő- testülete, a Hovány Kft, mint eladó és Tenk Község Önkormányzat, mint vevő közötti gépjármű adás- vételi szerződést elfogadja azzal a kiegészítéssel, hogy a gépjármű adás- vételi szerződés tervezet 3. pontjában szereplő rendelkezésekhez nem járul hozzá.
2. Tenk Község Önkormányzat Képviselő- testülete felhatalmazza Tenk Község polgármesterét arra, hogy a Hovány Kft. által előkészített és Tenk Község Önkormányzat, mint letevő a Hovány Kft., mint jogosult, illetőleg a Deák Ügyvédi Iroda képviseletében Dr. Deák Péter ügyvéd, mint letétkezelő közötti letéti szerződés tervezetet aláírásával elláthassa és azt megköthesse azzal a kiegészítéssel, hogy a letéti szerződés 2. pontjának 2. bekezdésének rendelkezéseihez nem járul hozzá.
3. Tenk Község Önkormányzat Képviselő- testülete felhatalmazza a polgármestert, a Tenk Község Önkormányzat, mint eladó és a Hovány kft., mint vevő közötti a határozati javaslat 2. pontjában részletezett letéti szerződés szerinti gépjármű adás- vételi szerződést jóváhagyólag aláírhassa, azzal, hogy a gépjármű adás- vételi szerződés 3. pontjának zárójelben elhelyezett (eredeti bruttó vételár 70 %-nak) részét nem hagyja jóvá, illetőleg kifejezi abbéli szándékát, hogy a gépjármű visszavásárlásának az ára a gépjármű eredeti vételárával megegyezőnek kell lennie.
4. Tenk Község Önkormányzat Képviselő- testülete felhatalmazza a polgármestert a Hovány Kft.-vel, mint eladóval, Tenk Község Önkormányzata, mint vevővel megkötendő szerződések során a jelen határozatban foglaltaknak megfelelően az Önkormányzatot képviselje, a végleges szövegezésű szerződéseket aláírásával láthassa el.

Felelős: Szopkó Tamás polgármester

Határidő: 2015. augusztus 31.

**Tenk Községi Önkormányzati Képviselő - testületének 47/2015.(VIII.30.) számú határozata:**

Tenk Község Önkormányzat Képviselő- testülete úgy dönt, hogy a 2015. július 30. napján hozott 39/2015.(VIII.14.) számú Képviselő- testületi határozatot hatályon kívül helyezi.

Felelős: Szopkó Tamás polgármester

Határidő: Azonnal